b'\n_START_ARTICLE_\nKraljevstvo Hadramaut\n_START_SECTION_\nPovijest\n_START_PARAGRAPH_\nPrvi poznati zapisi o Kraljevstvu Hadramaut su poznati iz 8. st. pr. Kr. Izvan europskog kruga se Kraljevstvo Hadramaut prvi put spominje u jednom staro Sabejskom spisu Karab il Vatara s po\xc4\x8detka 7. st. pr. Kr., u kojem on navodi kralja Hadramauta - Jada ila, kao jednog od svojih saveznika. Kada je Minejsko Kraljevstvo preuzelo kontrolu nad karavanskim putevima u 4. st. pr. Kr., Hadramaut se tome prilagodio tako da je u\xc5\xa1ao u savez s njima, najvjerojatnije zbog komercijalnih interesa._NEWLINE_Kasnije je Hadramaut ponovo postao potpuno neovisan, ali je od tada po\xc4\x8deo biti stalna meta napada od strane sve mo\xc4\x87nijeg susjednog Kraljevstva Himjar pri kraju 1. st. pr. Kr., ali se uspje\xc5\xa1no othrvao napadima. Kraljevstvo Hadramaut doseglo je svoj zenit sredinom 2. st. kad je sebi pripojilo susjednu isto\xc4\x8dnu Kraljevinu Kataban. U tom razdoblju je svo vrijeme, Hadramaut bio u neprekidnim ratovima s susjednim kraljevstvima Himjar i Saba. Sabejski kralj \xc5\xa0ajrum Avtar je \xc4\x8dak uspio zauzeti glavni grad i kraljev dvor Shabwu - 225. godine._NEWLINE_Od tog vremena se pojavljuje i novi subjekt u borbi za ju\xc5\xbeno Jemenski prostor Kraljevstvo Aksum iz Etiopije. Kralj Aksuma Gadarat, napadao je na Jemen raspr\xc5\xa1iv\xc5\xa1i svoje snage, svog sina Bejga poslao je na zapadne obale Jemena da zauzme Zafar tada\xc5\xa1nju prijestolnicu Himjara, a dio snaga poslao je na ju\xc5\xbene obale Jemena da se bore protiv Hadramauta, jer su oni tad bili Sabejski saveznici._NEWLINE_Kraljevstvo Hadramaut je trajalo sve do oko 300. godine kad ga je na kraju osvojio himjarski kralj \xc5\xa0amar Juhari\xc5\xa1, koji je tako uspio ujediniti cijeli jug Jemena.'